ddrg/super_eurlex huggingface dataset:
26.

on huolissaan siitä, että Yhdistyneen kuningaskunnan viranomaiset vaativat monia vetoomuksenesittäjiä suorittamaan oleskeluoikeustestin, jotta he saisivat sosiaalisin perustein myönnettävän asunnon tai muita etuisuuksia, kuten työttömyyskorvausta (16); kiinnittää erityistä huomiota siihen, että tällainen vaatimus tuo mukanaan epäsuoraa kansallisuuteen perustuvaa syrjintää, joka on ristiriidassa asetuksen (EY) N:o 883/2004 4 artiklan kanssa; kehottaa Yhdistynyttä kuningaskuntaa saattamaan lainsäädäntönsä EU:n lainsäädännön mukaiseksi;
D.

katsoo, että naisten parempi poliittinen edustus on sukupuolten tasa-arvoa koskevan tavoitteen edellytys; muistuttaa, että naisten edustus poliittisessa päätöksenteossa ei ole kehittynyt lineaarisesti viime vuosina – sukupuolijakauma EU:n kansallisissa parlamenteissa on edelleen sellainen, että naisia on 24 prosenttia ja miehiä 76 prosenttia, että naispuolisten parlamentin jäsenten osuus ei ylitä joissain jäsenvaltioissa 15 prosenttia ja että naisten osuus ministereistä on kaiken kaikkiaan vain 23 prosenttia; ottaa huomioon, että Euroopan parlamentin naispuolisten varapuhemiesten määrä on laskenut vaalikauden 2009–2014 toisella puoliskolla;
—

ottaa huomioon kilpailun pääosaston asiakirjan "Best practices for the submission of economic evidence and data collection in cases concerning the application of Articles 101 and 102 TFEU and in merger cases" (13),
9.

toistaa kantansa, että joukkolainojen yhteisen liikkeeseenlaskun edellytyksenä on kestävä finanssipoliittinen kehys, jonka tavoitteena on sekä talouden ohjausjärjestelmän parantaminen että talouskasvun lisääminen euroalueella, ja että keskeistä on jaksottaminen, johon liittyy sitova etenemissuunnitelma, joka on samanlainen kuin yhtenäisvaluutan käyttöönoton yhteydessä sovelletut Maastrichtin kriteerit, joista saatuja kokemuksia on hyödynnettävä täysimääräisesti;
18.

on vakuuttunut siitä, että 27 satelliittiin ja tarvittavaan varasatelliittien määrään ja asianmukaiseen maassa sijaitsevaan infrastruktuuriin perustuva täydellinen toimintavalmius on Galileon tuoman lisäarvon ennakkoedellytys todentamisen, tarkkuuden ja keskeytymättömän palvelun ja näin ollen myös taloudellisen hyödyn ja yhteiskunnallisten etujen hyödyntämisen kannalta; on huolissaan siitä, että Galileo menettää johtoasemansa, jos järjestelmä ei ole ajoissa valmis ja jos palvelujen kaupallistamista ja kansainvälistämistä ei toteuteta asianmukaisesti; katsoo, että kaikkien EU:n toimielinten selkeä ja yksiselitteinen tuki täyden toimintavalmiuden saavuttamiselle on välttämätön, jotta sijoittajat ja käyttäjät saadaan vakuuttuneiksi Euroopan unionin pitkän aikavälin sitoutumisesta;
K.

ottaa huomioon, että on tarpeen parantaa työllisyys-, sosiaali- ja talouspolitiikkojen yhteentoimivuutta eurooppalaisen ohjausjakson yhteydessä, ja katsoo, että tämä on toteutettava kaikkien sukupolvien eduksi sekä edistäen kaikkien asianomaisten toimijoiden demokraattista vastuuvelvollisuutta, omistajuutta ja legitiimiyttä; toteaa, että Euroopan parlamentin täysimääräinen osallistuminen on tältä osin olennaista;
A.

ottaa huomioon, että EU:n nykyistä alv-järjestelmää, joka on ollut voimassa 17 vuotta, on luonnehdittu väliaikaiseksi ja että toiveena on ollut siirtyä aikanaan uuteen järjestelmään; katsoo, että komission vihreään kirjaan sisältyvä uusi aloite on ainoastaan alkua menettelylle, josta odotetaan pitkää, vaikeata ja monimutkaista ja jonka menestys riippuu jäsenvaltioiden todellisesta tahdosta luoda entistä yksinkertaisempi, vankempi ja tehokkaampi järjestelmä, joka on entistä avoimempi ja perustuu jäsenvaltioiden tiiviiseen yhteistyöhön ja parhaiden käytäntöjen vaihtoon ja jossa kunnioitetaan toissijaisuusperiaatetta;
—

ottaa huomioon rypäleammuksia koskevan yleissopimuksen, joka tuli voimaan 1. elokuuta 2010 ja jolle 8. marraskuuta 2011 mennessä on antanut tukensa 111 valtiota (sen on allekirjoittanut 108 valtiota, joista kolme on EU:n jäsenvaltioita, ja ratifioinut 63 valtiota, joista 19 on EU:n jäsenvaltioita ja kolme ehdokasvaltioita),
14.

muistuttaa, että oikeusvaltion ylläpitämiseksi tehtävän työn olisi oltava viranomaisten ehdoton prioriteetti; pitää myönteisenä korruption torjumisessa saavutettua edistymistä, jonka ilmentymiä ovat muun muassa viimeaikaiset merkittävät syytteeseenpanotapaukset ja asianmukaisen oikeudellisen kehyksen perustaminen sekä korruptiontorjuntaviraston toiminnan käynnistyminen tammikuussa 2010, mutta korostaa, että korruptio on edelleen laajalle levinnyttä, ja kehottaa ryhtymään lisätoimiin sen kitkemiseksi; panee erityisesti merkille ihmiskaupan roolin ja ne kielteiset vaikutukset, joita sillä sekä muunlaisilla laittomilla toimilla on rikollisverkostojen ylläpitämisessä; kiinnittää huomiota siihen käytäntöön, että sama henkilö on kahden viran haltija, mikä aiheuttaa vakavan eturistiriidan riskin ja mihin puuttumista olisi pidettävä etusijalla; on tämän vuoksi huolissaan korruptiontorjuntavirastoa koskevan lain viimeaikaisista muutoksista, jotka näyttäisivät vaikuttavan vastakkaiseen suuntaan, ja panee merkille, että virasto on vienyt tämän säännöksen perustuslaillisuutta koskevan kysymyksen perustuslakituomioistuimen käsiteltäväksi; pyytää viranomaisia antamaan kaiken tarvittavan poliittisen ja hallinnollisen tuen korruptiontorjuntaviraston toiminnalle ja korostaa tarvetta tutkia virastolle ilmoitetut korruptiotapaukset nopeasti; pyytää hyväksymään poliittisten puolueiden rahoitusta koskevan lain muutokset puoluerahoituksen seurantajärjestelmän täyden avoimuuden ja tehokkuuden varmistamiseksi; kannustaa viranomaisia hyväksymään lainsäädäntöä, jolla tarjotaan tehokas suoja ilmiantajille; korostaa omaisuuden palauttamisen merkitystä tärkeänä edistysaskeleena oikeudenkäytössä; korostaa, että on tärkeää tinkimättä noudattaa vahvistettuja menettelyjä, jotta vahvistetaan yhteiskunnan luottamusta oikeudenkäytön puolueettomuuteen;
—

ottaa huomioon Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 2. syyskuuta 2011 annetun neuvoston päätöksen 2011/522/YUTP (5), Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä 2. syyskuuta 2011 annetun neuvoston päätöksen 2011/523/EU (6) sekä Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 2. syyskuuta 2011 annetun neuvoston asetuksen (EU) N:o 878/2011 (7) sekä Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 13. lokakuuta 2011 annetun neuvoston asetuksen (EU) N:o 1011/2011 (8),
C.

ottaa huomioon, että on ilmaistu huoli siitä, että entistä harvemmat ryhtyvät harjoittamaan mehiläishoitoa, koska alan yrityksen perustaminen on varsin kallista, minkä seurauksena elintärkeiden viljelykasvien pölyttämiseen tarvittavista mehiläispesistä on pulaa;
—

ottaa huomioon vuonna 2007 julkaistun UNEPin pato- ja kehityshankkeen raportin "Dams and Development: Relevant practices for improved decision-making. A compendium of relevant practices for improved decision-making on dams and their alternatives",
L.

ottaa huomioon, että muun muassa kiristysrikollisuus ja koronkiskonta tarjoavat järjestäytyneelle rikollisuudelle keinon soluttautua laillisen talouden piiriin, mikä vääristää vakavasti kaikkia vapaiden markkinoiden muotoja ja heikentää kansalaisten, yrittäjien, työntekijöiden ja itsenäisten elinkeinonharjoittajien oikeuksia; toteaa, että tämä ilmiö on nousemassa hälyttäviin mittoihin ainakin joka toisessa EU:n jäsenvaltiossa ja esiintyy merkittävässä määrin myös muissa jäsenvaltioissa, mikä osoitettiin Transcrime-laitoksen vuonna 2008 komission rahoituksen turvin tekemässä tutkimuksessa "Study on Extortion Racketeering: the Need for an Instrument to Combat Activities of Organised Crime"; ottaa huomioon, että kiristysrikollisuuden leviäminen on suorassa suhteessa siihen, missä määrin järjestäytyneet rikolliset valvovat maata ja se talous- ja liike-elämää ja poliittista toimintaa; toteaa, että kiristysrikollisuuden tehokkaassa torjumisessa ensimmäinen olennainen vaihe on rohkaista uhreja ilmoittamaan rikokset ja varmistaa, että viranomaiset ovat jatkuvasti voimakkaasti läsnä;
D.

ottaa huomioon, että unionin lainsäädännöllä on suora vaikutus EU:n kansalaisiin ja asukkaisiin, ja katsoo, että he pystyvät parhaiten arvioimaan sen tehokkuutta ja puutteita sekä osoittamaan aukot, jotka on vielä tukittava, jotta voidaan varmistaa, että eri jäsenvaltiot soveltavat entistä paremmin unionin lainsäädäntöä, ja katsoo, että vetoomusvaliokunnasta on tultava ensisijainen yhteystaho,
64.

pitää Schengenin sopimusta edelleen poikkeuksellisena saavutuksena EU:n kansalaisille ja katsoo, että se on turvattava; vaatii, että tähän liittyvää yhteistyötä on lujitettava edelleen; esittää vakavan huolensa Schengenin sääntöihin kaavailtujen muutosten johdosta; vaatii, että Euroopan parlamentin on saatava osallistua asianmukaisesti lainsäädäntöprosessiin ja korostaa, että on tärkeää ehkäistä jäsenvaltioita ryhtymästä yksipuolisiin toimiin tällä alalla; palauttaa mieleen, että Schengenin sopimuksen hyväksyminen edusti askelta kohti EU:n tiiviimpää integraatiota ja että henkilöiden vapaata liikkuvuutta koskeva periaate on turvattava;
E.

ottaa huomioon, että Saudi-Arabian kansalaisen Abd al-Rahim al-Nashirin tapaus tulee olemaan ensimmäinen sotilaskomission edessä käytävä oikeudenkäynti sen jälkeen, kun presidentti Obama määräsi, että näitä oikeudenkäyntejä jatketaan; ottaa huomioon, että sotilaskomissio ei ole vielä vahvistanut päivämäärää Abd al-Rahim al-Nashirin oikeudenkäynnille ja että syyttäjä on suositellut kuolemanrangaistuksen käyttämistä yhtenä mahdollisena vaihtoehtona oikeudenkäynnissä, vaikka sotilaskomissioiden toimivaltaisen viranomaisen edustajan, joka on Yhdysvaltojen puolustusministeriön nimittämä viranhaltija, on hyväksyttävä tämä etukäteen,
78.

katsoo, että hankkeiden ensisijaisuuden perustelemiseksi olisi otettava huomioon seuraavat perusteet: — hankkeiden eurooppalainen ulottuvuus (= selkeä EU:n yleinen etu) — niiden tarpeellisuus on osoitettava infrastruktuurihierarkian perusteella — niiden on oltava yhdenmukaisia ilmasto-, energiatehokkuus- ja ympäristötavoitteiden kanssa — niiden on oltava johdonmukaisia pitkän aikavälin EU:n energiapolitiikan kanssa (niiden on mahdollistettava joustava ja monimuotoinen soveltaminen ja niissä on vältettävä lukkiutumisvaikutuksia) — niillä on oltava hyvä kustannus-hyötysuhde ja kustannustehokkuus — niiden on oltava teknisesti kestäviä;
116.

kiinnittää huomiota siihen, että innovointi on talouden kehittymisen kannalta ratkaisevan tärkeää ja että Euroopan unionin on rekrytoitava noin miljoona uutta tutkijaa, jotta voidaan täyttää tavoite, jonka mukaan 3 prosenttia BKT:sta on investoitava T&K-työhön, kuten todetaan Eurooppa 2020 -strategiassa; uskoo, että tämä tavoite voitaisiin saavuttaa helpommin lisäämällä merkittävästi naistutkijoiden määrää, joka on tällä hetkellä noin 39 prosenttia julkisella alalla ja korkeakouluissa työskentelevistä tutkijoista ja 19 prosenttia yksityisellä sektorilla työskentelevistä tutkijoista (6);
N.

ottaa huomioon, että ILOn asemaa uusien normien asettajana ei tunnusteta, vaikka ILO on osallistunut G20-kokoukseen, ihmisarvoisen työn toimintaohjelma on hyväksytty maailmanlaajuisesti ja työllisyys ja ihmisarvoinen työ on sisällytetty ensimmäiseen vuosituhattavoitteeseen,
63.

tukee suorien rauhanneuvottelujen uudelleen käynnistämistä Israelin ja palestiinalaishallinnon välillä ja korostaa, että mielekkäitä neuvotteluja on käytävä määräajan kuluessa ja keskinäisen luottamuksen ilmapiirissä ja että tällainen ilmapiiri on mahdollinen ainoastaan, jos Israel välittömästi lopettaa siirtokuntien rakentamisen; muistuttaa, että EU on palestiinalaishallinnon suurin avunantaja ja Israelin tärkein kauppakumppani ja että siksi on EU:n välittömän edun mukaista taivutella molemmat osapuolet etsimään mahdollisimman pian ratkaisua selvitettäviin peruskysymyksiin (kuten pakolaiset ja Jerusalemin rajat ja asema) sekä perustamaan elinkykyisen palestiinalaisvaltion, joka elää rauhassa Israelin valtion rinnalla; korostaa, että kahden valtion ratkaisu on välttämätön, ja tunnustaa molempien valtioiden oikeuden rauhanomaiseen rinnakkaineloon, turvallisuuteen ja hyvinvointiin; pitää sen vuoksi ilahduttavina 13. joulukuuta 2010 annettuja neuvoston päätelmiä Lähi-idän rauhanprosessista ja EU:n ilmoitusta, että se haluaa auttaa osapuolia tämän päämäärän saavuttamisessa;
39.

kiinnittää huomion pk-yritysten energiansäästömahdollisuuksiin, sillä ainoastaan 24 prosenttia pk-yrityksistä on tällä hetkellä aktiivisesti sitoutunut toimiin ympäristövaikutusten vähentämiseksi; korostaa, että kustannustehokkaiden energiatehokkuustoimien soveltaminen auttaisi pk-yrityksiä pienentämään energialaskujaan ja lisäisi niiden mahdollisuuksia sijoittaa tuottoaan; katsoo, että on olemassa huomattava tarve edistää pk-yrittäjien vähähiilisten tekniikoiden tuntemuksen parantamista; korostaa, että jokaisen pk-yrityksen käytettävissä on vähintään yksi rahoitusneuvoja mutta on vain harvoja asiantuntijoita, jotka antavat pk-yrityksille neuvoja energiansäästöstä ja energiatehokkuudesta;
14.

huomauttaa, että Euroopan unionin näille kolmelle jäsenvaltiolle myöntämä kokonaistuki on 2 847,78 miljoonaa euroa vuoteen 2013 loppuun mennessä; toteaa, että vaikka ydinvoimaloiden välillä on eroja, etenkin polttoaineen varastoimisessa, ohjelmissa käytetään periaatteessa samaa teknologiaa; toteaa kuitenkin, että myönnettävissä määrärahoissa on huomattavia eroja: Ignalina (kaksi yksikköä) 1 367 miljoonaa euroa, Bohunice (kaksi yksikköä) 613 miljoonaa euroa ja Kozloduy (4 yksikköä) 867,78 miljoonaa euroa;
45.

kiinnittää huomiota siihen, että käytännön tasolla on tärkeää pitää yllä tavallista suurempaa ja hyvin varustettua EU:n edustustoa Genevessä ja New Yorkissa; korostaa, että sen, mitä tapahtuu Genevessä ja New Yorkissa, on muodostettava olennainen osa EU:n ulkopolitiikasta ja että siinä on keskityttävä sisäisen koordinaation parantamiseen, ja painottaa myös tarvetta huolehtia kahdenvälisen ja monenvälisen tason hyvästä yhteispelistä;
10.

on huolestunut EU:n rahoitussääntelyn ja unionin rahoitusvälineitä koskevien suuntaviivojen monimutkaisuudesta, erityisesti tapauksissa, joissa unionin varoilla ja ohjelmilla tuetaan yksittäisiä yrityksiä suhteellisen pienten rahoitustukien muodossa; katsoo, että näiden määräysten noudattamisesta aiheutuvat rahalliset ja ajalliset menetykset ovat täysin suhteettomat rahoituksen vastaanottajan saamaan hyötyyn nähden; vaatii, että innovatiivisten rahoitusvälineiden hallinnoinnin on oltava virtaviivaista ja niihin liittyvien hallinnollisten ja raportointia koskevien toimien on oltava tarkoituksenmukaisia ja kustannustehokkaita; edellyttää, että asiaan liittyvät hallinnolliset rasitteet eivät saa estää pankkeja, rahoituksen välittäjiä tai edunsaajia hyödyntämästä ohjelmia tai varoja, tai haitata sitä; pyytää komissiota ehdottamaan yksinkertaistettuja ja halvempia määräyksiä ja suuntaviivoja erityisesti niiden ohjelmien osalta, joilla on tarkoitus tukea pk-yritysten pienimuotoista rahoitusta takuiden ja välirahoitus- tai pääomarahoitusinstrumenttien muodossa;
4.

toteaa jälleen, että ottaen huomioon parlamentti- ja presidentinvaalit, jotka on tarkoitus pitää 18. helmikuuta 2011, kaikki homoseksuaalisuuden vastaiset teot on tuomittava ja että on hyväksyttävä tarkoituksenmukaisia keinoja, joilla voidaan lopettaa homofobiset lehdistökampanjat ja kehotukset vihata vähemmistöjä ja kaikki sukupuoleen tai seksuaaliseen suuntautuneisuuteen perustuvien väkivallantekojen puolustelu;
7.

kannattaa sitä, että perustetaan kolme komiteaa, jotka käsittelevät instituutioiden ja institutionaalisten lakien uudistamista, lahjonnan vastustamista ja 17. joulukuuta 2010 jälkeisten tapahtumien tutkintaa ja joita johtavat riippumattomat ja hyvämaineiset henkilöt; korostaa, että niiden on voitava toimia täysin itsenäisesti ja että niillä on oltava todellinen tutkintavalta; katsoo, että näiden komiteoiden on voitava hyödyntää ihmisoikeusvaltuutetun ja Yhdistyneiden kansakuntien muiden asiaankuuluvien elinten asiantuntemusta ja tukea;
52.

muistuttaa, että YK:n turvallisuusneuvostolla on ensisijainen vastuu kansainvälisen rauhan ja turvallisuuden ylläpitämisestä; korostaa sen vuoksi, että EU:n ja YK:n on toimittava tiiviissä yhteistyössä siviili- ja sotilaskriisinhallinnassa ja erityisesti humanitaarisissa avustusoperaatioissa, joissa YK:n humanitaarisen avun koordinointitoimisto on johtavassa asemassa; kehottaa vahvistamaan tällaista yhteistyötä erityisesti sellaisissa toimintaympäristöissä, joissa yhden organisaation on määrä ottaa vastuu toiselta organisaatiolta etenkin, kun otetaan huomioon Kosovosta saadut ristiriitaiset kokemukset;
16.

katsoo, että EU-kansalaisten olisi odotettava komissiolta yhtäläistä avoimuuden tasoa riippumatta siitä, esittävätkö he virallisen kantelun vai käyttävätkö he perussopimukseen perustuvaa oikeuttaan esittää vetoomus; pyytää näin ollen, että vetoomusvaliokunnalle annetaan selkeää tietoa niiden rikkomusmenettelyjen etenemisestä, joita koskevista asioista on tehty myös avoin vetoomus; kehottaa komissiota lisäksi selventämään tutkimusten ja kantelujen käsittelymenettelyjä vetoomusvaliokunnalle ja suurelle yleisölle;
13.

kehottaa komissiota ja jäsenvaltioita tukemaan mitattavissa olevia, kunnianhimoisia, realistisia ja aikataulutettuja alatavoitteita, joilla varmistetaan erityisesti, että vuoteen 2020 mennessä: — jokainen on perillä biologisen monimuotoisuuden arvosta ja siitä, mitä itse kukin voi tehdä sen suojelemiseksi, — biologisen monimuotoisuuden arvot ja sen suojelemisesta ja kestävästä käytöstä koituvat mahdollisuudet otetaan huomioon kansallisessa kirjanpidossa sekä kehitystä ja köyhyyden vähentämistä koskevissa politiikoissa ja strategioissa, — biologista monimuotoisuutta haittaavat tuet lakkautetaan, — osapuolet ovat laatineet ja toteuttaneet suunnitelmia resurssien tehokkuuden lisäämiseksi, jätteiden määrän vähentämiseksi ja luonnonvarojen käytön pitämiseksi ekologisesti kestävissä rajoissa, — metsien nettokato on päättynyt, luontotyyppien häviäminen ja niiden tilan heikkeneminen on saatu pysäytettyä ja kehitysmaita autetaan hoitamaan metsiään kestävällä tavalla, — liikakalastuksen meren ekosysteemeihin kohdistama paine on hellittänyt ja tuhoisat kalastusmenetelmät on lopetettu, — haitallisten vieraslajien leviäminen on pysäytetty, — vähintään 20 prosenttia maa-alasta, makeasta vedestä ja merialueista kuuluu suojelun piiriin, — biologisen monimuotoisuuden sekä maan, makean veden ja rannikoiden ekosysteemien osuutta kasvihuonekaasujen talteenotossa ja säilyttämisessä on parannettu, — uhanalaisiksi tiedettyjen lajien sukupuutto on estetty, — 15 prosenttia heikentyneistä ekosysteemeistä on ennallistettu, — geenivarojen käytöstä saatavat edut jaetaan ja saatavuutta ja hyötyjen jakoa koskeva rahasto on toiminnassa, — osallistava suunnittelu, tiedon hallinta ja valmiuksien rakentaminen on pantu täytäntöön ja käytössä on järjestelmät, joilla suojellaan perimätietoa, alkuperäiskansojen käytäntöjä ja biologisen monimuotoisuuden perinteisiä kestäviä käyttötapoja, — yleissopimuksen täytäntöönpanoa koskevaa kapasiteettia (henkilöresurssit ja rahoitus) on lisätty, — maatalouden ekosysteemien viljelykasvien ja tuotantoeläinten sekä niiden luonnonvaraisten sukulaisten geneettisen monimuotoisuuden köyhtyminen on pysäytetty;
4.

kehottaa ottamaan käyttöön erityisen yhtenäisen eurooppalaisen toimintakehyksen, joka on joustava, jotta vuoristo- ja saarialueita sekä harvaan asuttuja alueita voidaan käsitellä niiden yhteisten ominaisuuksien pohjalta mutta voidaan kuitenkin ottaa huomioon niiden erilaiset tilanteet ja noudattaa suhteellisuusperiaatetta; on sitä mieltä, että koheesiopolitiikassa olisi otettava huomioon saarialueiden tilanne paitsi aluepoliittisen toimin myös sellaisia muita EU:n politiikan aloja hyödyntäen, joilla on merkittävä alueellinen vaikutus näiden alueiden kehitykseen; katsoo, että vuoristo- ja saarialueita sekä harvaan asuttuja alueita koskeva eurooppalainen toimintakehys voi tuottaa lisäarvoa, joka on välttämätön, jotta voidaan kompensoida pysyvät haitat, joista nämä alueet kärsivät, ja muovata niiden kehitysmalli hyödyntämällä niiden omia mahdollisuuksia;
17.

panee merkille, että Islannin pyrkimyksenä on liittyä euroalueeseen, mikä on mahdollista sen jälkeen, kun Islanti on liittynyt EU:hun ja kun kaikki vaadittavat ehdot on täytetty;
16.

kannustaa jäsenvaltioita kehittämään hyvissä ajoin aktiivisia toimintalinjoja, jotta työmarkkinoille palaavilla työntekijöillä, erityisesti naisilla, olisi oikeus yksilölliseen tukeen aikana, jonka he tarvitsevat parantaakseen koulutustaan ja/tai ammattipätevyyttään (ja/tai suuntautuakseen uudelleen); toteaa, että työttömiä olisi tuettava sekä sosiaaliturvatoimia sisältävän vankan järjestelmän että aktiivisia poliittisia toimia sisältävän tehokkaan järjestelmän avulla, jotta he voisivat palata työmarkkinoille pikaisesti, vaikka heidän aikaisemmat työsuhteensa olisivat olleet epätyypillisiä, sillä tärkeää on pitää ihmiset työmarkkinoilla ja edistää siirtymistä kohti ihmisarvoisia, pysyviä, suojattuja ja laadukkaita työmuotoja; jos paluu perustuu epätyypilliseen sopimukseen, sopimuksen on taattava hyvin säännellyt ja turvalliset työolosuhteet;
I.

ottaa huomioon, että Euroopan yhteisön ja sen jäsenvaltioiden sekä Syyrian arabitasavallan välinen assosiaatiosopimus on edelleen allekirjoittamatta; ottaa huomioon, että sopimuksen allekirjoittamista on viivytetty Syyrian pyynnöstä lokakuusta 2009 lähtien; ottaa myös huomioon, että ihmisoikeuksien kunnioittaminen on olennainen osa tätä sopimusta,
B.

ottaa huomioon, että Kansainvälinen rikostuomioistuin antoi 4. maaliskuuta 2009 presidentti al-Bashiria koskevan kansainvälisen pidätysmääräyksen ihmisyyttä vastaan tehtyjen rikosten (murha, tuhoaminen, karkotus, kidutus ja raiskaus) ja sotarikosten (siviileihin kohdistettujen hyökkäysten suunnittelu ja ryöstely) johdosta ja että presidentti al-Bashirista on myös 12. heinäkuuta 2010 annettu määräys, jossa häntä syytetään tappamalla tehdystä kansanmurhasta, vakavaa ruumiillista tai henkistä vahinkoa tuottamalla tehdystä kansanmurhasta ja kansanmurhasta, joka on tehty aiheuttamalla kullekin kohderyhmälle elinolot, joiden on suunniteltu johtavan ryhmän fyysiseen tuhoutumiseen,
11.

on huolissaan tiedoista, joiden mukaan kansalliseen armeijaan on värvätty uusia sotilaita; palauttaa mieliin, että ylimmän tuomioistuimen mukaan tämä on sopusoinnussa rauhansopimuksen kanssa vain siltä osin kuin kyse on pelkästä teknisestä henkilöstöstä; huomauttaa kuitenkin, että tällaiset värväykset saattavat pahentaa siirtymäkauden aikana havaittuja ongelmia;
15.

vaatii, että johdannaisille, jotka eivät ole IFRS 39 -standardin vaatimusten mukaisia ja joita tilintarkastaja ei siis ole arvioinut, on komission määrittelemän kynnysarvon ylittyessä määrättävä pakolliseksi keskusselvitys keskusvastapuoliyhteisöissä; vaatii lisäksi, että rajaamisen helpottamiseksi on selvitettävä, voiko rahoitusalan ulkopuolinen yritys edelleen tehdä kahdenvälisiä sopimuksia, jos se osoittaa, että riippumaton tilintarkastaja on tarkastanut vakioimattoman johdannaissopimuksen;
R.

katsoo, että voimassa oleva lainsäädäntö työntekijöille tiedottamisesta ja heidän kuulemisestaan on pantava asianmukaisesti täytäntöön yritysten hallinnoinnissa, jotta he voivat käydä todellista vuoropuhelua yritysjohtajien kanssa, ja että yritysten palkkio- ja palkkakäytännöt ja tavoitteet on määriteltävä selkeästi,
H.

ottaa huomioon, että jäsenvaltioiden julkinen velka kasvaa nopeasti ja on vuonna 2010 noin 7 prosenttia bkt:stä, mihin syynä ovat automaattisten vakauttajien ja harkinnanvaraisten talous- ja rahapoliittisten tukitoimien käytöstä johtuvien suurempien kustannusten yhteisvaikutukset sekä verotulojen väheneminen; toteaa, että julkisen talouden vajeiden odotetaan pienentyvän jonkin verran vuonna 2011; ottaa kuitenkin huomioon, että eräät jäsenvaltiot olivat epäonnistuneet toistuvasti vakaussopimuksen kriteereiden täyttämisessä jo kauan ennen kriisin puhkeamista; katsoo, että on keskeisen tärkeää palata vakaiden julkisten talouksien aikaan ja että se on yhteisen valuuttamme vakauden edellytys,